OpenLLM-France/wikimedia huggingface dataset:
# Portal Vell de l'Ofrera

El Portal Vell de l'Ofrera és un portal de Torà, a la comarca del Solsonès inclòs a l'Inventari del Patrimoni Arquitectònic de Catalunya.

## Descripció

Portal d'època medieval-moderna orientat al nord-oest. Aquest portal devia ser sens dubte un dels principals accessos a la vila closa de Torà, ja que es troba en els murs que tancaven el nucli medieval. A diferència de l'anterior, aquest forma un pas cobert, seguint la tradició urbanística medieval, segons la qual les cases s'adossaven a la muralla i s'hi integraven.

## Bibliografia

* Coberó, Jaume; Garganté, Maria; Oliva, Jordi [et al.].. Inventari del Patrimoni Arqueològic, Arquitectònic i Artístic de la Segarra. Vol.II Torà. Hostafrancs: Fundació Jordi Cases i Llebot, Abril 2000, p. 122. ISBN 84-607-0408-4.

## Referències

* ↑ «Portal Vell de l'Ofrera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2017].
# Serra de Cellers

La Serra de Cellers és una serra situada als municipis de Castellfollit de Riubregós a l'Anoia, i de Torà, la Molsosa i Pinós al Solsonès, amb una elevació màxima de 778,6 metres.

## Referències

* ↑ «Serra de Cellers». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra de Sant Donat

La Serra de Sant Donat és una serra situada al municipi de Torà (Solsonès), amb una elevació màxima de 644 metres. Forma part del sistema de la Serra de Claret.
# Florencia Habif

Florencia Habif (n. el 22 d'agost de 1993 a Buenos Aires, Argentina) és una jugadora argentina d'hoquei sobre gespa, integrant de la Selecció del seu país amb la qual va participar i va obtenir la medalla de plata als Jocs Olímpics de Londres 2012. Va obtenir també tres Champions Trophy, medalla de bronze al Campionat Mundial 2014 en el qual va ser distingida com la Millor Jugadora Jove del Món, una Lliga Mundial i medalla de plata als Jocs Panamericans de 2015.

## Carrera esportiva

Es va formar esportivament al club Gimnàstica i Esgrima de Buenos Aires (GEBA). Va obtenir medalla d'or en el Campionat Panamericà Sub-17 d'Uruguai en 2010 i medalles de plata en els Jocs Olímpics de la Joventut de Singapur 2010 i en el Campionat Mundial Junior 2013.
El 2011, va ser convocada a integrar la selecció major argentina amb 17 anys. Aquest mateix any va disputar el seu primer Champions Trophy on va obtenir el segon lloc. El 2012, va integrar l'equip que va guanyar el Champions Trophy a la ciutat de Rosario, Argentina i aquest mateix any va ser seleccionada per competir en els Jocs Olímpics de Londres 2012 on va obtenir la medalla de plata. En 2013, va obtenir la medalla d'or en la Copa Panamericana a la ciutat de Mendoza, Argentina.
En 2014, va obtenir el seu segon Champions Trophy disputat també a la ciutat de Mendoza i el tercer lloc en el Campionat Mundial realitzat a l'Haia, Països Baixos. Aquest mateix any va ser triada Millor Jugadora Jove del Món.
En 2015, va ser part de l'equip que va competir en els Jocs Panamericans on va obtenir la medalla de plata i la Lliga Mundial disputada en el mes de desembre a la ciutat de Rosario.
En 2016, va obtenir el seu tercer títol en el Champions Trophy realitzat a Londres, Anglaterra.

## Premis i distincions

* 2014 - Millor Jugadora Jove del Món de la FIH.

## Referències

* ↑ «Florencia Habif – Hockey – Olympic Athlete | London 2012». Official Site of the London 2012 Olympic and Paralympic Games. Arxivat de l'original el 2013-04-11. [Consulta: 31 març 2013].

## Enllaços externs

* «Athlete profile». Lloc Web Oficial de Londres 2012. Arxivat de l'original el 2013-04-11. [Consulta: 6 agost 2012].
* «Flor Habif: la niña mimada de las Leonas». Tercer Tiempo NOA, 24-04-2012. Arxivat de l'original el 2012-09-04. [Consulta: 7 agost 2012].
* «New Generation VII: Florencia Habif». La Bocha y el Palo, 01-11-2011. [Consulta: 7 agost 2012].
# Josep Sabaté i Calderó

Josep Sabaté Calderó (Roses, 25 d'abril de 1884 – Badalona, 29 de desembre de 1926) va ser polític i arqueòleg, alcalde de Roses entre 1914 i 1918.
La seva família era d'origen tortosí, establerta a Roses, i es dedicava al comerç de la sal, explotant les salines del Salatar. Josep Sabaté estudià Dret a la Universitat de Barcelona; un cop titulat, entrà de funcionari a l'Ajuntament de Badalona que, durant la dictadura de Primo de Rivera, tingué d'alcalde un oncle seu, Pere Sabaté i Curto.
Va ser elegit alcalde de Roses en les eleccions municipals del 13 de novembre de 1913 i ocupà l'alcaldia des de l'1 de gener de 1914 fins al mateix dia del 1918. També va ser nomenat, el 7 de setembre de 1914, vocal de la Junta d'Inspecció, Vigilància i Administració de les Obres de la Presó de Figueres. Dos anys més tard, el 8 de febrer del 1920, es tornà a presentar candidat a alcalde de Roses, formant part d'un grup de ciutadans rosincs vinculats molt o poc a la Lliga Regionalista; guanyà les eleccions, i ocupà l'alcaldia entre l'1 d'abril de 1920 i l'1 d'abril de 1922. Posteriorment, encara exercí un temps de regidor cinquè, fins al 3 de setembre de 1923.
Sabaté compaginà les seves ocupacions professionals amb l'afició de l'arqueologia. Fruit dels seus esforços fou la descoberta del dolmen del turó de l'Home, un megàlit situat al sud-oest del serrat de la Torre del Sastre. També promogué excavacions en el mateix nucli de Roses, en l'any 1916.
Va morir el 29 de desembre de 1926 en una delicada operació quirúrgica a la Clínica Fargas quan ocupava el càrrec de Cap de la Secció d'Hisenda de l'Ajuntament de Badalona.
L'Ajuntament de Roses acordà el juny de 1931 de dedicar-li un carrer. I el respecte que despertava la seva figura va fer que no se'n canviés el nom en les oscil·lacions polítiques de la resta del segle xx. L'octubre de 2017 el mateix ajuntament va aprovar la modificació del nom del seu carrer per Josep Sabaté Calderó, canviant Sabater per Sabaté, respectant així la grafia original del seu cognom.

## Enllaços externs

* Barris Ruset, Josep Maria, "El jove alcalde arqueòleg" i "El jove arqueòleg (i II)" a Roses o la recerca de la zona grisa, 2008, p. 331-334. http://www.rosescultura.cat/pujades/files/llibre_zona_grisa_baixa.pdf

## Referències

* ↑ «Necrológica». El Eco de Badalona, 01-01-1927, pàg. 4.
* ↑ «Josep Sabaté Calderó a la Rosespèdia». [Consulta: 16 març 2018].
# Núria Lozano i Montoya

Núria Lozano i Montoya (Barcelona, 1967) és una advocada i diputada al Parlament de Catalunya (13a legislatura) per En Comú Podem.
Llicenciada en dret per la Universitat de Barcelona (1990) i màster en peritatge judicial i auditoria en prevenció de riscos laborals per la Universitat Camilo José Cela (2018). Professora de matèries jurídiques i preventives, col·labora, des del 2020, amb la Universitat Oberta de Catalunya, on imparteix assignatures sobre fonaments i àmbit jurídic laborals. Ha desenvolupat la seva activitat professional per compte propi com a advocada, d'ençà del 1990 i fins a l'actualitat, i com a tècnica superior i auditora en prevenció de riscos laborals, d'ençà del 2001. Membre de l'Executiva i el Consell Nacional del partit Catalunya en Comú, formació de la qual és responsable de sectorial i de programa d'ençà del 2017. Membre de la Comissió Col·legiada i de la Coordinadora Federal d'Izquierda Unida, on desenvolupa tasques de responsable federal de plurinacionalitat des del 2016. Coordinadora nacional d'Esquerra Unida de Catalunya, escollida en l'assemblea constituent del 2021. Regidora de L'Hospitalet del Llobregat (En Comú Podem) d'ençà de les eleccions municipals del 2019.

## Referències

* ↑ Catalunya, Parlament de. «Fitxa del diputat/ada». [Consulta: 26 març 2024].
# Sofia Tipaldou

Sofia Tipaldou és una sociòloga i politòloga grega. La seva recerca se centra en el nacionalisme, el populisme i els moviments socials i d’extrema dreta en els països postcomunistes i a la Unió Europea, especialment a Rússia i a Grècia.
Doctorada a la Universitat Autònoma de Barcelona, Tipaldou ha analitzat com els moviments nacionalistes i d’extrema dreta russa influeixen en el discurs i en les polítiques exteriors del país amb el projecte «Russian Nationalism and the Ukraine Crisis: The Impact of Nationalist Actors on Russian Foreign Policy» (RUSNAT), amb el suport de la beca Marie Skłodowska-Curie. Ha publicat articles en revistes acadèmiques com Europe-Asia Studies, Demokratizatsiya o Revista CIDOB d’Afers Internacionals. Treballa a la Universitat Panteion d’Atenes i per al projecte «Viro-populism: How far-right populists spread fake-news on COVID-19 across Europe», a la Universitat de Manchester. Actualment (2024) està treballant en el seu primer llibre, Nationalist Opposition in Putin’s Russia (Manchester University Press).

## Referències

* ↑ «Sofia Tipaldou». CCCB, 01-03-2024. [Consulta: 8 març 2024].
# Ca la Madrona (Torà)

Ca la Madrona és una casa de Torà (Solsonès) inclosa a l'Inventari del Patrimoni Arquitectònic de Catalunya. Està ubicada en una de les artèries de Torà que es va començar a edificar a principis del segle xx.

## Descripció

És un edifici de dues plantes amb golfa.
A la planta baixa apareixen tres portes: les dues laterals són més petites amb una motllura de pedra llisa, mentre que la central és una porta de garatge. En aquesta planta baixa hi ha un sòcol de pedra d'on arrenquen unes motllures que entren i surten del mur formant dibuixos a la façana. Al primer pis observem dues portes balconeres amb motllura i balcó de forja que es troben descentrades respecte a la façana. Damunt d'aquestes apareixen tres ulls molt petits que donen llum a la golfa i queden ressaltats per una motllura.
Una cornisa dentada serveix de punt de partida d'un cos ondulant amb decoracions circulars al centre, que forma fins a quatre punts elevats, que estan decorats per unes boles de pedra.
Aquesta façana es troba totalment arrebossada i juga amb dues policromies diferents per potenciar els seus relleus.

## Referències

* 1 2 3 4 5 «Ca la Madrona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# Mirja Lehtonen

Mirja Lehtonen (Uurainen, 19 d'octubre de 1942 - Multia, 25 d'agost de 2009), de casada Kierros, fou una esquiadora de fons finlandesa que va competir durant la dècada de 1960.
El 1964 va prendre part en els Jocs Olímpics d'Hivern d'Innsbruck, on disputà tres proves del programa d'esquí de fons. Guanyà la medalla de plata en els 5 km, rere Klàvdia Boiàrskikh, i formant equip amb Toini Pöysti i Senja Pusula guanyà la medalla de bronze en la cursa dels relleus 3x5 km. En els 10 quilòmetres fou desena.
En el seu palmarès també destaca una medalla de bronze al Campionat del Món d'esquí nòrdic de 1962. A nivell nacional guanyà cinc campionats finlandesos, en els 5 km el 1963 i 1964 i en els 10 km el 1961, 1962 i 1963. El 1961 i 1963 fou declarada esportista finlandesa de l'any.

## Referències

* 1 2 3 4 Mirja Lehtonen a Sports Reference (arxivat)
* ↑ «LEHTONEN Mirja - Athlete Information». [Consulta: 9 desembre 2020].
# Igor Sláma

Igor Sláma (Brno, 8 de maig de 1959) va ser un ciclista txecoslovac, d'origen txec. Va guanyar una medalla als Jocs Olímpics de 1980, i un campionat del món en Puntuació amateur.

## Palmarès

* 1979
** Campió del món en Puntuació amateur
* 1980
** Medalla de bronze als Jocs Olímpics de Moscou en Persecució per equips (amb Martin Penc, Jiří Pokorný i Teodor Černý)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Daniel McLay

Matthew Crampton (Wellington, Nova Zelanda, 3 de gener de 1992) és un ciclista britànic, professional des del 2015. En els seus inicis també va competir en proves de ciclisme en pista. Actualment corre a les línies de l'equip francès Arkéa-B&B Hotels.

## Palmarès en ruta

* 2010
** Campió del Regne Unit júnior en ruta
** Vencedor d'una etapa als Tres dies d'Axel
* 2011
** 1r al Gran Premi de Waregem
* 2012
** 1r al De Drie Zustersteden
* 2014
** 1r a la Volta a Flandes Oriental i vencedor d'una etapa
** Vencedor d'una etapa al Tour de Normandia
** Vencedor d'una etapa al París-Arràs Tour
** Vencedor d'una etapa al Tour de l'Avenir
* 2015
** Vencedor d'una etapa a la Tropicale Amissa Bongo
* 2016
** 1r al Gran Premi de Denain
** 1r al Gran Premi del Somme
* 2017
** 1r al Trofeu Palma
** 1r a l'Eurométropole Tour
* 2018
** Vencedor d'una etapa al Circuit de La Sarthe
* 2019
** Vencedor d'una etapa al Herald Sun Tour
** Vencedor d'una etapa al Tour de Guangxi

### Resultats al Tour de França

* 2016. 170è de la classificació general
* 2017. Abandona (17a etapa)
* 2021. Abandona (11a etapa)

### Resultats a la Volta a Espanya

* 2022. 120è de la classificació general

## Palmarès en pista

* 2010
** Campió del món júnior en Madison (amb Simon Yates)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fernando Robles Capalla

Fernando Robles Capalla (1 de novembre de 1934, León, província d'Iloilo) és un arquebisbe emèrit de l'Església Catòlica que fou titular de l'arxidiòcesi de Davao, a les Filipines. Fou succeït per Rómulo Vallés l'11 de febrer del 2012.

## Formació

El jove Fernando començà la seva educació a l'escola primària de la seva ciutat natal, feu els estudis secundaris al Col·legi de Sant Agustí, a la ciutat d'Iloilo. Entre els anys 1950 i 1961 anà al seminari de Sant Vicente Ferrer a Jaro.

## Referències

* ↑ Archbishop Fernando Robles Capalla, catholic-hierarchy.
* ↑ «MOST REV. FERNANDO R. CAPALLA, D.D., CBCP Online.». Arxivat de l'original el 2015-09-23. [Consulta: 10 abril 2017].
# Patinatge artístic als Jocs Olímpics d'hivern de 1984

Als Jocs Olímpics d'Hivern de 1984 celebrats a la ciutat de Sarajevo (Iugoslàvia) es disputaren quatre proves de patinatge artístic sobre gel, una en categoria masculina, una altra en categoria femenina i dues en categoria mixta per parelles.
Les proves es disputaren entre els dies 10 i 18 de febrer de 1984 a l'Olympic Hall Zetra. Hi participaren un total de 114 patindors, entre ells 57 homes i 57 dones, de 20 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual Detalls | Scott Hamilton | Brian Orser | Jozef Sabovcik |

### Categoria femenina

| Prova | Or | Argent | Bronze |
| Individual Detalls | Katarina Witt | Rosalynn Sumners | Kira Ivanova |

### Categoria mixta

| Prova | Or | Argent | Bronze |
| Parelles Detalls | Unió Soviètica Elena Valova Oleg Vasiliev | Estats Units Kitty Carruthers Peter Carruthers | Unió Soviètica Larisa Selezneva Oleg Makàrov |
| Dansa Detalls | Regne Unit Jayne Torvill Christopher Dean | Unió Soviètica Natalia Bestemianova Andrei Bukin | Unió Soviètica Marina Klimova Sergei Ponomarenko |

## Medaller

| Posició | País | | | | Total |
| 1 | Unió Soviètica | 1 | 1 | 3 | 5 |
| 2 | Estats Units | 1 | 2 | 0 | 3 |
| 3 | Regne Unit | 1 | 0 | 0 | 1 |
| 3 | RDA | 1 | 0 | 0 | 1 |
| 5 | Canadà | 0 | 1 | 0 | 1 |
| 6 | Txecoslovàquia | 0 | 0 | 1 | 1 |
| Total | Total | 4 | 4 | 4 | 12 |
# Lukas Schlemmer

Lukas Schlemmer (5 de març de 1995) és un ciclista austríac, professional des del 2013. Actualment corre a l'equip Felbermayr Simplon Wels.

## Palmarès

* 2016
** Campió d'Àustria en critèrium
** Vencedor d'una etapa al Tour de Berlín
* 2017
** Campió d'Àustria sub-23 en ruta
* 2018
** 1r al Gran Premi Südkärnten
** Vencedor d'una etapa de la Szlakiem walk Major Hubal
* 2019
** Vencedor d'una etapa a la Volta a l'Alta Àustria

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Pouillat

Pouillat és un municipi francès situat al departament de l'Ain i a la regió d'Alvèrnia-Roine-Alps. L'any 2007 tenia 79 habitants.

## Demografia
### Població

El 2007 la població de fet de Pouillat era de 79 persones. Hi havia 28 famílies de les quals 4 eren unipersonals (4 homes vivint sols), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 32 eren l'habitatge principal de la família, 9 eren segones residències i 3 estaven desocupats. 41 eren cases i 3 eren apartaments. Dels 32 habitatges principals, 27 estaven ocupats pels seus propietaris i 5 estaven llogats i ocupats pels llogaters; 10 tenien tres cambres, 10 en tenien quatre i 12 en tenien cinc o més. 23 habitatges disposaven pel capbaix d'una plaça de pàrquing. A 17 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pouillat el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 8 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 0 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 50 persones, 35 eren actives i 15 eren inactives. De les 35 persones actives 31 estaven ocupades (18 homes i 13 dones) i 4 estaven aturades (2 homes i 2 dones). De les 15 persones inactives 7 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Pouillat hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Pouillat a l'INSEE.
* Évolution et structure de la population Fitxa amb el detall de dades de Pouillat a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Portada/article desembre 10
## World Trade Center 7

El World Trade Center 7, o WTC 7, és un edifici de Nova York situat al complex del World Trade Center, al Baix Manhattan. El nom 7 World Trade Center es refereix a dos edificis: l'estructura original, completada el 1987 i destruïda l'11 de setembre del 2001, i l'estructura actual, inaugurada el 2006. Els dos edificis els va construir Larry Silverstein, llogater del solar, que és propietat de l'Autoritat Portuària de Nova York i Nova Jersey.
# Província de Gualberto Villarroel

La província de Gualberto Villarroel és una de les 20 províncies del Departament de La Paz a Bolívia. La seva capital és San Pedro de Curahuara.
# Província de Guelmim

La província de Guelmim (en amazic ⵜⴰⵙⴳⴰ ⵏ ⴳⵓⵍⵎⵉⵎ; en àrab إقليم كلميم, iqlīm Galmīm) és una de les províncies del Marroc, part de la regió de Guelmim-Oued Noun. Té una superfície de 18.428 km² i 43.535 habitants censats en 2004. La seva capital és Guelmim.

## Demografia

Evolution de la població :
| 1994 | 2004 | 2010 |
| 147.124 | 166.685 | 182.153 |
| 1994 i 2004 : censos oficials; 2010 : estimació |||

## Subdivisions

La província se subdivideix en les següents:
| Nom | Codi geogràfic | Tipus | Habitatges | Població | Estrangers | Locals | Notes |
| Bouizakarne | 261.01.01. | Municipi | 2577 | 11.982 | 0 | 11.982 | |
| Guelmim | 261.01.03. | Municipi | 19113 | 95.749 | 26 | 95.723 | |
| Aday | 261.03.01. | Comuna rural | 660 | 3.481 | 0 | 3.481 | |
| Ait Boufoulen | 261.03.03. | Comuna rural | 211 | 1.309 | 0 | 1.309 | |
| Amtdi | 261.03.05. | Comuna rural | 356 | 1.768 | 1 | 1.767 | |
| Ifrane Atlas Saghir | 261.03.07. | Comuna rural | 2.191 | 11.962 | 0 | 11.962 | |
| Tagante | 261.03.09. | Comuna rural | 545 | 3.343 | 1 | 3.342 | |
| Taghjijt | 261.03.11. | Comuna rural | 2021 | 11.207 | 1 | 11.206 | 6983 residents viuen al centre, anomenat Taghjijt; 4224 residents viuen en àrees rurals. |
| Timoulay | 261.03.13. | Comuna rural | 994 | 5.433 | 0 | 5.433 | |
| Abaynou | 261.05.01. | Comuna rural | 435 | 2.396 | 3 | 2.393 | |
| Aferkat | 261.05.03. | Comuna rural | 264 | 1.819 | 0 | 1.819 | |
| Asrir | 261.05.05. | Comuna rural | 655 | 3.715 | 3 | 3.712 | |
| Echatea El Abied | 261.05.07. | Comuna rural | 155 | 1.102 | 0 | 1.102 | |
| Fask | 261.05.09. | Comuna rural | 629 | 3.404 | 0 | 3.404 | |
| Labyar | 261.05.11. | Comuna rural | 128 | 766 | 0 | 766 | |
| Laqsabi Tagoust | 261.05.13. | Comuna rural | 523 | 2.538 | 0 | 2.538 | |
| Rass Oumlil | 261.05.15. | Comuna rural | 227 | 1.357 | 2 | 1.355 | |
| Taliouine Assaka | 261.05.17. | Comuna rural | 205 | 1.020 | 2 | 1.018 | |
| Targa Wassay | 261.05.19. | Comuna rural | 188 | 1.138 | 3 | 1.135 | |
| Tiglit | 261.05.21. | Comuna rural | 195 | 1.196 | 0 | 1.196 | |

## Referències

* ↑ PDF Haut-commissariat au Plan. «Recensement général de la population et de l'habitat de 2004». Arxivat de l'original el 23 d’abril 2012. [Consulta: 2 desembre 2011].
* ↑ PDF «Offre de soins dans la province de Chtouka-Aït Baha». ministère de la Santé. Arxivat de l'original el 6 de març 2009. [Consulta: 2 desembre 2011].
* ↑ «Recensement général de la population et de l'habitat de 2004». Haut-commissariat au Plan, Lavieeco.com. Arxivat de l'original el 23 d’abril 2012. [Consulta: 27 abril 2012].